Persverklaring: Afrikaans as geloofstaal in die kollig | LitNet
Van links na regs: André Keun (ATKV Applous), Conrad Steenkamp (ATR), Danny Titus (ATKV), Sakkie Kotze (ATKV Centurion) en Nico Botha (ATR). Foto verskaf.
Sowat dertig leraars en gemeenskapslede het by die AGS Eersterust, Pretoria, bymekaar gekom om te praat oor die taaluitdagings wat hulle in kerkverband beleef. Met die vraag - "Is Afrikaans 'n probleem in die kerk?" – het die deelnemers verantwoordelikheid geneem vir dit wat met Afrikaans in kerke gebeur (of nie gebeur nie). Die algemene gevoel onder die deelnemers was dat Afrikaans as sulks nie 'n probleem is nie, maar dat toenemende verengelsing van die gemeenskap en gemeentes wel tot spanning oor taal binne kerkverband kan lei.
Volgens dr. Conrad Steenkamp (ATR) is die verskuiwing van meertaligheid na Engels-eentaligheid nie 'n neutrale gebeurtenis nie, maar gaan dit gepaard met die verlies van die erfenistaal - 'n waardevolle kulturele en sosio-ekonomiese hulpbron waarmee ook die kerk sy pastorale verpligtinge beter kan nakom.
Prof Piet Meiring van die Skuilkrans NG Kerk. Foto verskaf.
Die Afrikaanse Taalraad is 'n artikel 185-organisasie met 38 lede-organisasies en fokus op die bevordering van Afrikaans binne 'n meertalige verband.